Boligretten i Aalborg har netop afgjort, at Ulrich Vestergaard skal fraflytte sin lejlighed. - Vi har desværre tabt, lød det fra Ulrich Vestergaards advokat i telefonen mandag formiddag. Dermed vinder boligforeningen Alabu sagen mod Ulrich Vestergaard, som skal flytte ud af sin lejlighed den 1. november. - Jamen så må vi bare anke den, siger Ulrich Vestergaard. Sagen mod Ulrich Vestergaard var i retten for fire uger siden, men først i dag kom afgørelsen. Boligforeningen Alabu ville have Vestergaard smidt ud af lejligheden på grund af salg af ulovlig cannabisolie. Alabus begrundelse er, at salget af den medicinske cannabis ikke nødvendigvis kun er medicinsk, og at meget trafik til og fra Ulrich Vestergaards bolig gør andre beboere i området utrygge. Det var dog ikke ingen af beboerne, der under sagen ville vidne imod Ulrich Vestergaard. Derimod var hundredevis af mennesker mødt op foran retten for fire uger siden for at demonstrere til fordel for Vestergaards sag. Først senere i dag modtager Ulrich Vestergaard begrundelsen for, hvorfor Alabu vinder sagen.

Opsummering:
Boligforening vinder omtalt sag mod Ulrich Vestergaard fra Aalborg. Han skal nu fraflytte sin lejlighed.